**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 21.06.2021**

**Prítomní členovia komisie:** Jozef Nagy, Angéla Jágerová, Peter Andrássy, Cédl Zima Kitti, Norbert Ozogány, Štefan Valocsay, Denisa Világi Glofáková

Ostatní prítomní:

Vojtech Kovács

Marian Bölcs

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Slávnostné odovzdávanie budovy Dobrovoľného hasičského zboru Mliečno**
2. **Vyhodnotenie plnenia rozpočtu mesta k 31.03.2021**
3. **Prerokovanie programu zasadnutia mestského zastupiteľstva**
4. **Žiadosti**
5. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Na rekonštrukciu budovy hasičskej zbrojnice v Mliečne mesto získalo dotácie z Ministerstva vnútra SR vo výške 30.000,- €ur a 11.264,- €ur. Ostatné náklady mesto financovalo zo svojho rozpočtu.

Pri tejto príležitosti sa plánuje slávnostné odovzdávanie hasičskej garáže. Členovia Dobrovoľného hasičského zboru Mliečno boli prítomní z dôvodu, aby sa dohodli a poradili o podmienkach odovzdávania. Diskutovali o pozvaných hostiach, o termíne, plánujú aj slávnostný obed, program hasičov a kultúrny program.

Predseda Výboru zdôraznil, že pre nás je dôležitý, aby odovzdávanie bolo úspešné a aby rodiny, deti a občania mali pozitívny zážitok, odporučil, aby oslovili aj mladých s krátkym programom hasičov.

**K bodu 2)**

Predseda Výboru oboznámil prítomných o plnení rozpočtu mesta k 31.03.2021 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno plnenie rozpočtu berie na vedomie.

**K bodu 3)**

**Návrh na schválenie VZN mesta Šamorín č. 4/2021 o poskytovaní jednorazovej dávky v hmotnej núdzi a finančnej pomoci a príspevkov**

Prítomní členovia výboru prerokovali predložený Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta. Referát sociálnej a bytovej agendy vypracoval zmeny podmienok poskytovania stravovania dôchodcov a vianočnej jednorazovej pomoci.

Výbor m.č. Mliečno jednohlasne odporučil prerokovaný návrh schváliť na MsZ.

**Návrh na schválenie VZN mesta Šamorín č. 6/2021 o chove, vodení a držaní psov na území mesta**

Dňa 17.12.2020 bol doručený mestu Šamorín protest prokurátora proti VZN mesta Šamorín č. 9/2015 o chove a držaní psov  v ktorom žiada, aby mesto upravilo VZN v súlade s platnými právnymi predpismi, t.j. pes, ktorý pohrýzol alebo poranil človeka bez toho aby bol sám napadnutý zákon považuje za nebezpečného psa a musí mať náhubok vrátane trpasličích plemien.

Výbor m.č. Mliečno odporúča predložený materiál schváliť na MsZ.

**Návrh Komunitného plánu sociálnych služieb mesta Šamorín na roky 2021- 2025**

Komunitný plán je strategickým dokumentom mesta o sociálnych službách a o zmene a doplnení zákona o živnostenskom podnikaní. Zohľadňuje miestne špecifiká a potreby fyzických osôb v oblasti sociálnych služieb, určuje ciele a priority v soc. oblasti a opatrenia v rozvoji sociálnych služieb.

**Návrh na schválenie zámeru prenájom nehnuteľného majetku mesta v k.ú. Mliečno**

Mezei István, Prvá ulica 4, Mliečno – podal žiadosť o dlhodobý prenájom verejného priestranstva cca 100 m2 susediace s jeho pozemkom. Účelom prenájmu je oddelenie detského ihriska, čím dôjde k zachovaniu súkromia rodinného domu a vytvorenia parkovania dvoch motorových vozidiel.

Výbor m.č. Mliečno odporúča žiadosti vyhovieť a schváliť na MsZ.

**Návrh na schválenie uzatvorenia „Zmluvy o zriadení vecného bremena“ na pozemky v k.ú. Mliečno**

Marian Bölcs, Pokojná 3, Mliečno – žiada o schválenie vecného bremena na uloženie a pripojenie verejnej kanalizácie a verejného vodovodu a pripojenie inžinierskych sietí k výstavbe rodinných domov na p.č.770/92 a 778 v k.ú.Mliečno.

Výbor m.č. Mliečno odporúča žiadosť schváliť na MsZ.

**K bodu 4)**

**Žiadosť o výstavbu mestského chodníka**

Alexandra Klubalová, Bučuháza 105 – v mene obyvateľov Bučuházi žiada o výstavbu chodníka pozdĺž celej mestskej časti z dôvodu bezpečnosti obyvateľov.

Výbor m.č. Mliečno podporujeme žiadosti vyhovieť a vypracovať projekt a v budúcnosti zaradiť medzi investícií.

**K bodu 5)**

Denisa Világi Glofáková – treba riešiť spomalenie dopravy pri Základnej škole v Mliečne

- odporučila starú dopravnú značku „STOP“ pri križovatke Stredná-Slnečnicová ul. vymeniť za novú

Výbor žiada MsÚ vykonať potrebné opatrenia.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

predseda Výboru m.č. Mliečno

Zapísala:Mária Óvári